ΦΟΙΤΗΤΙΚΗ ΕΣΤΙΑ ΒΕΡΕΓΓΑΡΙΑ
ΤΕΧΝΟΛΟΓΙΚΟΥ ΠΑΝΕΠΙΣΤΗΜΙΟΥ ΚΥΠΡΟΥ

ΣΥΜΒΑΣΗ ΕΝΟΙΚΙΑΣΗΣ

H παρούσα σύμβαση έγινε σήμερα την .... /.... /20….  στη Λεμεσό,

ΜΕΤΑΞΥ:

Α. Του ΤΕΧΝΟΛΟΓΙΚΟΥ ΠΑΝΕΠΙΣΤΗΜΙΟΥ ΚΥΠΡΟΥ, το οποίο για τους σκοπούς και τους όρους της παρούσης Συμφωνίας θα αναφέρεται ως «ο Ιδιοκτήτης», εκπροσωπούμενου από την εταιρία T.I.S Total Integrated Services Ltd (Αρ.Εγγ. HE376597) και που στο εξής θα αποκαλείται ως «ο Διαχειριστής»
                                                                   ΚΑΙ
Β. Του/ της φοιτητή/τριας ……………………………………………………………………………., υπ’ αριθ. δελτίου ταυτότητας ……………..………………, αρ. τηλ. …………………………………, ο οποίος/ α για τους σκοπούς και τους όρους της παρούσης Συμφωνίας θα αναφέρεται ως «ο Ενοικιαστής».            

ΠΡΟΟΙΜΙΟ

Επειδή το ΤΕΧΝΟΛΟΓΙΚΟ ΠΑΝΕΠΙΣΤΗΜΙΟ ΚΥΠΡΟΥ είναι ο νόμιμος ιδιοκτήτης της Φοιτητικής Εστίας η οποία βρίσκεται στην περιοχή του οικισμού Βερεγγάρια στα Κ.Πολεμίδια (η «Εστία»), και

Επειδή το ΤΕΧΝΟΛΟΓΙΚΟ ΠΑΝΕΠΙΣΤΗΜΙΟ ΚΥΠΡΟΥ έχει νομίμως αναθέσει τη διαχείριση της Εστίας στην εταιρία T.I.S Total Integrated Services Ltd σύμφωνα με τις πρόνοιες και τις υποχρεώσεις που απορρέουν από την σύμβαση του διαγωνισμού ΥΣΦΕ (1)/021/2025, και

Επειδή ο/η Ενοικιαστής έχει εκφράσει τη βούληση να ενοικιάσει δωμάτιο στη Φοιτητική Εστία, υπό τους όρους και τις προϋποθέσεις της παρούσας Σύμβασης, και

Επειδή το ΤΕΧΝΟΛΟΓΙΚΟ ΠΑΝΕΠΙΣΤΗΜΙΟ ΚΥΠΡΟΥ συναινεί όπως ο Ενοικιαστής προβεί στην ως άνω ενοικίαση υπό τους όρους και τις προϋποθέσεις της παρούσας Σύμβασης.

ΜΕ ΤΗΝ ΠΑΡΟΥΣΑ ΣΥΜΦΩΝΟΥΝΤΑΙ, ΔΗΛΟΥΝΤΑΙ ΚΑΙ ΒΕΒΑΙΩΝΟΝΤΑΙ ΤΑ ΑΚΟΛΟΥΘΑ:

1. Προοίμιο και Παραρτήματα

Το προοίμιο και τα παραρτήματα της παρούσας Σύμβασης αποτελούν αναπόσπαστο τμήμα αυτής.

2. Ενοικιαζόμενο Ακίνητο

· Ενοικιαστής διά της παρούσης ενοικιάζει το πλήρως επιπλωμένο και εξοπλισμένο δωμάτιο υπ’ αριθμόν .…..  που βρίσκεται στην Εστία, το οποίο για τους σκοπούς και όρους της παρούσας θα καλείται το «Ακίνητο», ως αυτό λεπτομερώς περιγράφεται στο έγγραφο του Ιδιοκτήτη, υπό τον τίτλο «Κανόνες Διαμονής στη Φοιτητική Εστία», το οποίο καθίσταται αναπόσπαστο μέρος της παρούσας συμφωνίας και προσαρτάται εις αυτήν ως το Παράρτημα Α.

3. Ύψος Ενοικίου, Ντεπόζιτο/Εγγύηση, Κοινόχρηστα και Τρόπος Καταβολής

[bookmark: _Hlk135209261]3.1 	Το μηνιαίο ενοίκιο ανέρχεται σε €……… καταβλητέο την πρώτη ημέρα εκάστου μήνα.  Με την υπογραφή της παρούσας συμφωνίας ο Ενοικιαστής κατέβαλε έναντι του ποσού του πρώτου μηνιαίου ενοικίου, ήτοι το ποσό των €……..… (……………………)

3.2 	Έκαστο μηνιαίο ενοίκιο θα καταβάλλεται από τον Ενοικιαστή προς το ΤΕΧΝΟΛΟΓΙΚΟ ΠΑΝΕΠΙΣΤΗΜΙΟ ΚΥΠΡΟΥ, προκαταβολικά την 1η ημέρα εκάστου μηνός.

3.3 	Ο Ενοικιαστής με την υπογραφή της παρούσας συμφωνίας αναλαμβάνει την υποχρέωση όπως, σε περίπτωση κατά την οποία η μηνιαία κατανάλωση ηλεκτρικού ρεύματος του Ακινήτου, υπερβαίνει τη μέγιστη μηνιαία κατανάλωση ηλεκτρικού ρεύματος η οποία καθορίζεται σε 120 kWh/μήνα, τότε ο Ενοικιαστής θα έχει την υποχρέωση, χωρίς καθυστέρηση και το αργότερο εντός 7 ημερών από την ημέρα που θα λάβει τέτοια γραπτή ειδοποίηση από από τον Ιδιοκτήτη μέσω του Διαχειριστή, να καταβάλλει προς το ΤΕΧΝΟΛΟΓΙΚΟ ΠΑΝΕΠΙΣΤΗΜΙΟ ΚΥΠΡΟΥ το ποσό της διαφοράς. Συμφωνείται ότι η μηνιαία διαφορά θα ισούται με το αποτέλεσμα της αφαίρεσης της πραγματικής μηνιαίας κατανάλωσης ηλεκτρικού ρεύματος του Ακινήτου πλην τη μέγιστη μηνιαία κατανάλωση ηλεκτρικού ρεύματος του Ακινήτου, ως αυτή καθορίζεται ανωτέρω την οποία όμως ο Ιδιοκτήτης δύναται να τροποποιήσει ανάλογα.

3.4 	Επιπρόσθετα ο Ενοικιαστής με την υπογραφή της παρούσας Σύμβασης Ενοικίασης κατέβαλε προς τον Ιδιοκτήτη, ως ντεπόζιτο/εγγύηση, το ποσό των €……………., το οποίο το ΤΕΧΝΟΛΟΓΙΚΟ ΠΑΝΕΠΙΣΤΗΜΙΟ ΚΥΠΡΟΥ θα κρατά εις χείρας του μέχρι τη λήξη της παρούσας Σύμβασης και μέχρι την παράδοση της κατοχής του Ακινήτου από τον Ενοικιαστή στον Ιδιοκτήτη μέσω του Διαχειριστή. Το ανωτέρω αναφερόμενο ντεπόζιτο/εγγύηση θα παραδοθεί από το ΤΕΧΝΟΛΟΓΙΚΟ ΠΑΝΕΠΙΣΤΗΜΙΟ ΚΥΠΡΟΥ στον Ενοικιαστή, κατά τη λήξη της παρούσας Σύμβασης, ήτοι κατά την ημέρα παράδοση της κατοχής του Ακινήτου από τον Ενοικιαστή στον Ιδιοκτήτη μέσω του Διαχειριστή, αφού προηγουμένως ο Διαχειριστής θα επιθεωρήσει εκ μέρους του Ιδιοκτήτη το Ακίνητο και θα διαπιστώσει ότι ο Ενοικιαστής παραδίδει το Ακίνητο στην ίδια κατάσταση στην οποία το παρέλαβε κατά την ημέρα υπογραφής της παρούσας Σύμβασης.

[bookmark: page5]3.5 	Λαμβανομένων υπόψη των προνοιών της παρούσας Σύμβασης και ειδικότερα του όρου 3.4 αυτής, σε περίπτωση κατά την οποία ο Διαχειριστής διαπιστώσει εκ μέρους του Ιδιοκτήτη ότι, κατά την ημέρα επιθεώρησης και κατά την παράδοση του Ακινήτου από τον Ενοικιαστή, η κατάσταση του Ακινήτου δεν είναι αποδεκτή και σε τέτοια περίπτωση τα έξοδα για επαναφορά του Ακινήτου στην κατάσταση στην οποία αυτό παραδόθηκε στον Ενοικιαστή κατά την ημέρα υπογραφής της παρούσας Σύμβασης, είναι περισσότερα από το ποσό του ντεποζίτου/εγγύησης που αναφέρεται στον όρο 3.2 της παρούσας Σύμβασης, τότε το ΤΕΧΝΟΛΟΓΙΚΟ ΠΑΝΕΠΙΣΤΗΜΙΟ ΚΥΠΡΟΥ θα έχει το δικαίωμα να διεκδικήσει από τον Ενοικιαστή να καλύψει τη διαφορά της συνολικής δαπάνης επαναφοράς του Ακινήτου με το ποσό του ντεποζίτου/εγγύησης, με τη χρήση κάθε νόμιμου και ένδικου μέσου.

4. Όροι Ενοικίασης

4.1 	Διά τους σκοπούς της παρούσας Σύμβασης όλοι οι όροι της παρούσας ενοικιάσεως καθορίζονται λεπτομερώς στην παρούσα Σύμβαση Ενοικιάσεως καθώς και στο Παράρτημα Α αυτής.

4.2 	Τα Συμβαλλόμενα Μέρη αποδέχονται διά της παρούσης ανεπιφύλακτα τους όρους και/ή κανόνες ως περιγράφονται λεπτομερώς στο Παράρτημα Α.

4.3 	Ο Ενοικιαστής δηλώνει ότι θα εκτελεί πιστά τους κανόνες και/ή όρους της παρούσας ενοικίασης και αναγνωρίζει διά της παρούσης ότι το ΤΕΧΝΟΛΟΓΙΚΟ ΠΑΝΕΠΙΣΤΗΜΙΟ ΚΥΠΡΟΥ συμφωνεί στην ενοικίαση του Ακινήτου από τον Ενοικιαστή, βασιζόμενος στις δηλώσεις και/ή παραστάσεις του τελευταίου προς αυτόν, ότι θα εκτελεί πιστά τους κανόνες και/ή όρους της παρούσας ενοικιάσεως.

4.4 	Η διάρκεια ενοικίασης ισχύει για την περίοδο η οποία αρχίζει την 1η Σεπτεμβρίου  και λήγει την 31η Αυγούστου κάθε ακαδημαϊκού έτους, ως καθορίζεται στον όρο 2 του Παραρτήματος Α΄. Ουδεμία παράταση και/ή ανανέωση της συμφωνίας ενοικιάσεως δύναται να λάβει χώρα μεταξύ των μερών, παρά μόνο με γραπτή συμφωνία μεταξύ του Ιδιοκτήτη και του Ενοικιαστή υπό τους όρους που ορίζονται στο Παράρτημα Α, ήτοι τα Συμβαλλόμενα Μέρη συμφωνούν ότι η διάρκεια της παρούσας Σύμβασης ενοικίασης λήγει οριστικά στις 31/08/2025.

4.5 Συμφωνείται μεταξύ των Συμβαλλομένων Μερών ότι όλοι οι πιο πάνω όροι είναι ουσιώδεις. Ως λίαν ουσιώδης όρος, ενόψει των κανόνων του Παραρτήματος Α΄, ο Ενοικιαστής αναγνωρίζει και αποδέχεται ότι δεν είναι ο αποκλειστικός κάτοχος του Ακινήτου, καθώς ο Ιδιοκτήτης, μέσω του Διαχειριστή του, θα διατηρεί κλειδιά του Ακινήτου και θα δικαιούται να εισέρχεται στο χώρο για σκοπούς καθαρισμού, συντήρησης, ελέγχου, φύλαξης και προστασίας του Ακινήτου.

[bookmark: page6]4.6 Οποιαδήποτε παράβαση από τον Ενοικιαστή οποιουδήποτε από τους πιο πάνω όρους δίνει το δικαίωμα στον Ιδιοκτήτη να τερματίσει άμεσα την ενοικίαση και/ή να προβεί στην έξωση του Ενοικιαστή από το Ακίνητο, καθώς και να διεκδικήσει αποζημιώσεις και/ή κάθε άλλη νόμιμη θεραπεία. Νοείται ότι ο Ενοικιαστής θα εξακολουθεί να είναι υπεύθυνος για καθυστερημένα ενοίκια που τυχόν οφείλει και για παράβαση συμβολαίου, ως λεπτομερώς καθορίζεται στο Παράρτημα Α.

4.7 Για σκοπούς της Σύμβασης Ενοικίασης, όπου προβλέπεται ενέργεια του Διαχειριστή, αυτή νοείται ότι διενεργείται για λογαριασμό και κατ' εξουσιοδότηση του Ιδιοκτήτη.

Το έγγραφο συνετάχθη εις διπλούν και υπογράφηκε την ……/……../20… στη Λεμεσό. 

Τα συμβαλλόμενα μέρη λαμβάνουν από ένα ενοικιαστήριο έγγραφο.

ΟΙ ΣΥΜΒΑΛΛΟΜΕΝΟΙ

Ο ΙΔΙΟΚΤΗΤΗΣ					Ο/Η ΕΝΟΙΚΙΑΣΤΗΣ

………………………………………………………..		……………………………………………………
Για και εκ μέρους του
ΤΕΧΝΟΛΟΓΙΚΟΥ ΠΑΝΕΠΙΣΤΗΜΙΟΥ ΚΥΠΡΟΥ
δια του εξουσιοδοτημένου αντιπροσώπου του
T.I.S Total Integrated Services Ltd

ΟΙ ΜΑΡΤΥΡΕΣ:

1. ………………………….…………………………………………….		ΑΔΤ. …………………………………

(Υπ.) ……………………………………………….……………………

2. ………………………….…………………………………………….		ΑΔΤ. ……………………………….

(Υπ.) ……………………………………………….……………………
2

